Food Lover's heropen ná rot-video - Maroela Media
Food Lover's heropen ná rot-video
Die rot smul rustig aan die slaai in Food Lover's Market, Diepkloof Square, Soweto. Foto: Skermgreep
Die Food Lover's Market in Diepkloof, Soweto, waar 'n rot afgeneem is waar dit aan 'n slaai smul, sal Donderdag heropen.
Jean Harkett, medestigter en besturende direkteur van Food Lover's, het Woensdag in 'n verklaring die winkelgroep se plan aangekondig dat dié winkel sou heropen sodra dit 'n inspeksie saam met die departement van omgewingsake en gesondheidsdienste geslaag het.
"Ons spanne het onverpoos gewerk om te verseker dat opknappingswerk so spoedig moontlik afgehandel is en ons is opgewonde om aan te kondig dat ons inspeksie met die departement van omgewingsake en gesondheidsdienste vir die stad van Johannesburg geslaag het."
Dié winkel se deure is die afgelope twee weke gesluit nadat die departement gesê het hulle moet eers tevrede wees met die winkel en dat dit voldoen aan die vereiste standaarde voordat sake kan voortgaan.
"Ons sou aanvanklik 'n diepreinigingsproses laat doen, maar in samewerking met ons franchisehouer, het ons eerder besluit op 'n geskeduleerde opknapping van die winkel. Nié net sal dit die gesondheid- en veiligheidskwessies aanraak nie, maar ook die klant se ervaring aansienlik verbeter. Dit sal die winkel gelykstaande aan die beste winkels in ons groep maak," het Harkett gesê.
Volgens Harkett val die heropening van dié winkel saam met hul jaarlikse Summer Carnival wat klante sal toelaat om fantastiese aanbiedinge te geniet.
Die tydelike sluiting van die winkel volg nadat 'n klant 'n video in die sosiale media gedeel het waarin gesien kan word hoe 'n rot weglê aan 'n slaai in een van sy winkels. In die 11 sekonde lange video knaag die rot deur die kleefplastiek oor die slaai en begin dan aan die slaai vreet, tot 'n werknemer hom verjaag.
Ontvoerde man dood gevind
Bosasa: Só het geldwassery gebeur
Hoe nou? · 9 maande gelede
Loer na julle feite oor Jean Harkett. Die Burger het berig gelewer dat die persoon "besturende vennoot en kommunikasiedirekteur van Storybook Communications" is.
Peer · 9 maande gelede
@HoeNou, wat vertel jy my nou…dat n suksesvolle persoon nie nét by 1 plek is nie…
KL · 9 maande gelede
Fieslike plek, Silverlakes sin is net so vuil, sal niks daar koop wat kamtig "vars" is nie.
Katerina · 9 maande gelede
Dan moet hulle by FLM in Nelspruit gaan leer hoe dinge gedoen word. In daardie tak is alles altyd skoon en netjies en die vleis en groente vars en piekfyn.
Lizl · 9 maande gelede
Mense in Middelburg kla net so oor die nuwe tak wat onlangs oopgemaak het. Blykbaar is die vleis nie altyd vars, brommers om die brood en so aan.
Was nog nooit in `n Food Lovers Market nie…
Wilko · 9 maande gelede
Dept. Omgewingsake het geen jurisduksie m.b.t. voedselperseelstandaarde en -higiëne nie.
Die Verlore Skaap · 9 maande gelede
Dennis · 9 maande gelede
As n gekwalifiseerde Gesondheidsinspekteur kan ek met oortuigingbse dat die gemiddelde persoon van sy kop af sal gaan as hy weet wat alles snags in ons winkels en restaurante gebeur. Muise, rotte, kakkerlakke en ander gesdiertes laat hulle nie maklik uithou nie.